पक्ष-विपक्ष में आम सहमति बनाने के सवाल पर लालू ने कहा कि भाजपा के नेता सोनिया गांधी से संपर्क करने वाले हैं। दोनों पक्षों में बात होगी। विपक्ष की रणनीति के बारे में लालू बोले, भाजपा के पत्ते खोलने के बाद ही हमलोग अपना खुलासा करेंगे। यूपी के मुख्यमंत्री योगी आदित्यनाथ के बिहार दौरे के असर को लालू ने खारिज कर दिया। उन्होंने कहा कि योगी बिहार में पूजा-पाठ करने आए होंगे। करके लौट जाएंगे। लालू दोपहर बाद पुन: रांची चले गए, जहां उन्हें चारा घोटाला मामले में सीबीआई की विशेष अदालत में शुक्रवार को पेश होना है।